**Steinar Hoel Korsmo** (født 26. juni 1965 i Lørenskog) er en norsk gründer, forfatter og politiker. Han er president og CEO *(Chief Executive Office)* i Seed Forum Global.

Politikk
--------

Korsmo engasjerte seg tidlig i elev- og studentpolitikk. I 1984 ble han leder av Lørenskog Unge Høyre og i 1985 og 1986 var han medlem av Arbeidsutvalget i Akershus Unge Høyre. I 1985 ble han valgt til sentralstyremedlem i Norges Gymnasiastsamband der han fikk han ansvaret som redaktør for organisasjonens avis ELEV. 

I 1986 ble han valgt til leder av Det norske Studentersamfund, som representant for Den Konservative Studentforening. Korsmo var Stormester for H.K. Grisens Orden i forbindelse med Studentersamfundets 15. ordinære Grisefest i november 1986. Han er medlem av Ordenskapitlet for H.M.Grsen, æresmedlem av Lørenskog Unge Høyre og livslangt medlem i Det norske Studentersamfund og Den konservative Studenterforening.

Korsmo har holdt en rekke verv for Høyre. Han var leder i Lørenskog Høyre i 1994. Han var medlem for partiet i kommunestyret i Lørenskog og varamedlem til fylkestinget i Akershus fra 1988 til 1991, og varamedlem til kommunestyret i Røyken fra 2016 til 2019. Fra 2019 til 2023 var Korsmo valgt som varamedlem i kommunestyret i nye Asker kommune, og i utvalg for oppvekst.

Yrkesliv og Gründerskap
-----------------------

Korsmo startet i 1989 Radio Nero. I 1991 jobbet han som prosjektleder for Intrum Justitia, der han tok initiativ til å reformere inkassovirksomhet i offentlig sektor i Norge sammen med Jon Harald Nordbrekken. I 1992 var han involvert i oppstarten av Aktiv Kapital med Nordbrekken. Han forlot deretter inkassovirksomhet for å fokusere på egne start-ups, og i perioden 1992-98 startet han 17 selskaper, blant annet Power FM, Scandinavian Travel Gazette og plateselskapet Metropoltian Media Productions. Korsmo gjennomførte exits fra flere av selskapene, Power FM ble for eksempel solgt til NRJ i 2000. Fra 1999 til 2000 var han sjefsredaktør i *Romeriksposten som den eneste Høyrepolitiker som har vært redaktør i Amedia*.[]

I 2001 ble han hentet til Campus Kjeller (nå Kjeller Innovasjon), der han startet arbeidet med å løse et av gründeres største problemer, tilgang til risikokapital. Dette arbeidet ble starten på stiftelsen Seed Forum Norway, som i løpet av 15 år ble til en verdensomspennende aktivitet, og seks iHUB innovasjonsentre i tre land. Seed Forum utdanner internasjonalt mer enn 1000 «start-ups» per år og lar dem presentere sine forretningsideer for tidligfase investorer. På vegne av Seed Forum har Korsmo hatt ansvaret for gjennomføring av mer enn 130 prosjekter med offentlig tilskudd i Norge / Norden, Øst-Europa, Balkan, Afrika, Sør-Øst Asia og Latin-Amerika, blant annet som største norske bilaterale operatør for det norske Utenriksdepartementet i Ukraina 2014-2017. Med 20-års erfaring gjennom Seed Forum regnes Korsmo som en av verdens fremste pitch-trenere. 

Siden 2002 har Korsmo gjennomført mer enn 300 pitch-treninger og mer enn 500 investorforumer for mer enn 10000 gründere og investorer i mer enn 50 land. Han har vært co-host for ambassadører ved mer enn 250 ambasademottakelser etter Seed Forum hvorav mer enn 200 av disse med norske ambassadører. Fra 2012 til 2016 var Korsmo ansvarlig for Seed Forum sine arrangementer under næringslivsdelen til norske statsbesøk og offisielle besøk i Tyrkia, Italia, Brasil, Finland, Italia og Ukraina. 

I 2018 og 2019 hadde Korsmo ansvaret for gjennomføringen av Seed Forum Global for flere tusen gründere og investorer fra mer enn 40 land på henholdsvis Den norske Opera (2018 og Det norske Teateret (2019). Siden C19 har Korsmo utviklet og etablert Seed Forum sitt globale akselleratorprogram for start-ups og scale-ups.

Summits
-------

Korsmo har siden 2017 besteget en rekke høye fjell, blandt annet Lenana Peak på Mount Kenya og Elbrus i Russland. Han har besteget høyeste punkt i en rekke land og blandt annet det høyeste trigonometriske punktet i mer enn 1/3 av norske kommuner og mer enn halvparten av svenske län og landskap.

Forfatterskap
-------------

Korsmo er forfatter av følgende bøker:

* Radio for alle penga del 1, Historien og Radio Nero og Nero Pluss, september 2023
* Pitchboken, Hegnar Media, november 2023
* Nero-medarbeidernes egne historier, desember 2023

Utmerkelser
-----------

Korsmo ble i august 2018 utnevnt til ridder av Den Islandske Falkeordenen av Islands President Guðni Th. Jóhannesson på Bessastadir i Reykjavik. Tildelingen skjedde med bakgrunn i den omfattende innsats som Korsmo har gjort for entreprenørskap på Island og globalt. Korsmo er også tildelt utmerkelsen «The Golden Scythian Pectoral», gitt av den ukrainske avdelingen av International Chamber of Commerce.

Referanser
----------

1. ↑  «Steinar Hoel Korsmo - personal web». steinarhoelkorsmo.com. Arkivert fra originalen 7. august 2020. Besøkt 25. oktober 2020.
2. ↑  «Steinar Hoel Korsmo». hoyre.no. Arkivert fra originalen 25. november 2020. Besøkt 25. oktober 2020.
3. ↑  «Tror på millioninntekter». dagbladet.no. 16. mars 1996. Besøkt 25. oktober 2020.
4. ↑  «Slik lykkes du med pitchingen». dnb.no. 12. september 2016. Besøkt 25. oktober 2020.
5. ↑  «Pitchträning med proffs: Ett ord är helt förbjudet». Svenska Dagbladet. 20. oktober 2020. Besøkt 25. oktober 2020.

Kilder
------

* Kommunens oversikt over folkevalgte i nye Asker kommune